**Իվան Վազովի անվան ազգային թատրոն** (բուլղար․՝ Народен театър „Иван Вазов"), ազգային դրամատիկ թատրոն Բուլղարիայի մայրաքաղաք Սոֆիայում։ Անվանվել է ի պատիվ բուլղարացի դրամատուրգ Իվան Վազովի։ Համարվում է Բուլղարիայի գլխավոր թատերական կենտրոնը։

Պատմություն
-----------

Բուլղարիայի ազատագրումից հետո Ազգային թատրոնը համարվել է ամենահին և ազդեցիկ թատրոնը, որն ստեղծվել է 1904 թվականին «Արցունք և ծիծաղ» (բուլղարերեն՝ Сълза и смях) թատերական խմբի հիման վրա որպես Բուլղարիայի ազգային թատրոն, 1906-1952 թվականներին՝ Ազգային թատրոն, 1952-1962 թվականներին՝ Քրիստյո Պետրով Սարաֆովի անվան ազգային թատրոն, 1962-1977 թվականներին և 1982 թվականից մշտապես անվանվել է Իվան Վազովի անվան ազգային թատրոն։

Բացիկ թատրոնի առաջատար դերասանների լուսանկարներով մինչև 1926 թվականը, աղբյուրը՝ Բուլղարիայի ազգային արխիվ
Թատրոնը տեղակայված է թատրոնի համար կառուցված Իգնատյա Դյակոնա 5 հասցեում գտնվող շքեղ շենքում։ Շենքը կառուցվել է 1906 թվականին «Ֆելների և Գելմերի» ճարտարապետական բյուրոյի նախագծով։ Շենքի հանդիսավոր բացումը եղել է 1907 թվականի հունվարի 3-ին։ Շենքը մի քանի անգամ հրդեհվել է, սակայն վերականգնվել է։ Շենքն զգալիորեն վնասվել է Երկրորդ համաշխարհային պատերազմի ժամանակ (1943-1944)։ Վերանորոգվել է 1945 թվականին։ 1971-1975 թվականների վերափոխումների ժամանակ կառուցվել է կամերային դահլիճը։

Թատրոնն ապահովված է ժամանակակից սարքավորումներով, 750 հանդիսատեսի համար նախատեսված դահլիճ, 120 հանդիսատեսի համար նախատեսված կամերային դահլիճ, բեմ 4-րդ հարկում՝ 70 հանդիսականների համար։

Թատրոնի կազմավորումից հետո գլխավոր ռեժիսոր է դարձել Յոզեֆ Շմախան։ 1925 թվականին՝ թատերական ուսումնարանի բացումով ավելացել է դերասանների թիվը։ 1920-1930-ական թվականներին թատրոնը շուրջ 2 տասնամյակ ղեկավարել է Վլադիմիր Վասիլևը։

1990-ական թվականների սկզբում թատրոնը ղեկավարել է պրոֆեսոր Վասիլի Ստրեֆանովը։

Թատրոնի ներկայացումների ցանկը ներառում է ինչպես հայտնի եվրոպական և համաշխարհային հեղինակների, այնպես էլ բուլղարական գրականության անվանի ներկայացուցիչների ստեղծագործություններից։

Թատրոնի ճակատային հատվածը պատկերված է 1999 և 2006 թվականներին թողարկված 50 բուլղարական լևի հակառակ կողմում։

Պատկերասրահ
-----------

* Թատրոնը 1907 թվականինԹատրոնը 1907 թվականին
* Թատրոնը 1910 թվականինԹատրոնը 1910 թվականին
* Մանրամասներ աշտարակիցՄանրամասներ աշտարակից
* Թատրոնի գիշերային տեսքըԹատրոնի գիշերային տեսքը

Ծանոթագրություններ
------------------

1. ↑  archINFORM (գերմ.) — 1994.
2. ↑  BulFoto։ «Реставрират Народния театър за 100 000 евро BulFoto - Интернет фотографска агенция!»։ Bulphoto.com։ Վերցված է 2015-05-14
3. ↑  Bulgarian National Bank. Notes and Coins in Circulation: 50 levs (1999 issue) & 50 levs (2006 issue). – Retrieved on 26 March 2009.

Արտաքին հղումներ
----------------


|  |  |
| --- | --- |
|  | ***Իվան Վազովի անվան ազգային թատրոն***էջը Վիքիպահեստում |

* Official website
* Historical photographs of the Ivan Vazov National Theater
* Official Facebook Page
* 3D Laser scanning of the interior

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Թեմատիկ կայքեր | GeoNames |
|  |
| Չափորոշչային վերահսկողություն | ISNI: 0000000123090115 · LCCN: n78042563 · NKC: kn20050531038 · VIAF: 140568295 · WorldCat VIAF: 140568295 |

 |